Ðe Miexɔe Se Be Ŋkeke Ade Siwo Wotsɔ Wɔ Anyigbadzinuwo La Dometɔ Ðe Sia Ðe Nye Gafofo 24 Mahã?
Ao. Togbɔ be mí Yehowa Ðasefowo míexɔe se be Mawue wɔ nuwo katã hã la, mímeda asi ɖe ame siwo fiaa nu be ŋkeke ade siwo wotsɔ wɔ anyigbadzinuwo la dometɔ ɖe sia ɖe nye gafofo 24 fe nufiafia dzi o. Nu ka tae? Elabe ame siwo fiaa nu sia fe susuwo dometɔ geɖe mewɔ ɖeka kple Biblia o. Efe kpɔɖeŋu eve aɖewoe nye esi:
Ŋkeke ade siwo wotsɔ wɔ anyigbadzinuwo fe didime. Ame siawo dometɔ aɖewo fiaa nu be ŋkeke ade siwo wotsɔ wɔ anyigbadzinuwo la dometɔ ɖe sia ɖe nye gafofo 24. Gake ne wozã nya “ŋkeke” le Biblia me la, etea ŋu fiaa ɣeyiɣi didi aɖe.
—1 Mose 2:4; Psalmo 90:4
Ɣeyiɣi didi si va yi tso esime wowɔ anyigba. Nufiala siawo dometɔ aɖewo fiaa nu be wowɔ anyigba la fe akpe ʋɛ aɖewo koe nye esia. Gake le Biblia fe nya nu la, anyigba la kple xexea siaa li xoxoxo hafi wova wɔ anyigbadzinuwo le ŋkeke adeawo me. (1 Mose 1:1) Susu sia tae Yehowa Ðasefowo daa asi ɖe dzɔdzɔmeŋutinunyalawo fe numekuku siwo ɖo kpe edzi be wowɔ anyigba anye fe miliɔn akpe geɖewoe nye esia la dzi.
Togbɔ be mí Yehowa Ðasefowo míexɔe se be ɖe wowɔ nuwo hã la, míetsi tsitre ɖe dzɔdzɔmeŋutinunya ŋu o. Míexɔe se be dzɔdzɔmeŋutinunya vavãtɔ wɔ ɖeka kple Biblia.
ewe_Latn ewe_Latn ewe_Latn ewe_Latn ewe_Latn ewe_Latn